**Hodnotenie a klasifikácia anglického jazyka**

Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia. Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami.

Predmet anglický jazyk je klasifikovaný známkou (stupeň 1- 5):

1- výborný

2- chválitebný

3- dobrý

4- dostatočný

5- nedostatočný

**Klasifikované známkou budú:**

**1. Písomné práce:**

- po jednotlivých tematických celkoch žiaci napíšu opakovaciu písomku. Počet písomných prác za klasifikačné obdobie je závislý od počtu tematických celkov. Termíny písomných prác vyučujúci žiakom vopred oznámi, výsledky sa budú hodnotiť známkou (stupeň 1-5) podľa počtu získaných bodov za správne odpovede.

 - krátke päťminútovky z nového učiva, prípadne slovnej zásoby, vyučujúci vopred žiakom nemusí oznamovať.

 - tvorba príbehov, esejí. Učiteľ na základe prebratej gramatiky môže žiakom stanoviť tému, na základe ktorej opíšu krátky príbeh, rozprávanie a pod. Tento typ preverovania vedomostí sa aplikuje až na 2.stupni ZŠ.

 Schválené stupnice pre klasifikáciu žiakov pri písomných prácach:

**I. stupeň : II. stupeň :**

100% - 85% = **1** 100% - 90% = **1**

84% - 75% = **2** 89% - 75% = **2**

74% - 45% = **3** 74% - 50% = **3**

44% - 20% = **4**  49% - 25% = **4**

19% - 0% = **5** 24% - 0% = **5**

**2. Ústne odpovede:**

 - žiak bude skúšaný ústnou formou z gramatiky, konverzácie, slovnej zásoby alebo tzv. rolových hier. Žiak bude hodnotený známkou (stupeň 1- 5) podľa plynulosti, správneho použitia gramatických javov, správnej fonetickej výslovnosti, istoty vo vyjadrovaní a úrovne zvládnutia učiva (systematická príprava na vyučovanie). Po ústnom skúšaní učiteľ oznámi žiakovi výsledok ihneď.

**3. Aktivita na hodinách anglického jazyka a domáce úlohy**

 - učiteľ môže podľa uváženia brať na vedomie i aktivitu na hodinách anglického jazyka, ako i systematickú prípravu žiakov na vyučovanie formou domácich úloh. Hodnotenie je plusovými, resp. mínusovými bodmi alebo známkou.

**Celkové hodnotenie:**

- výsledné hodnotenie žiaka bude súhrnom vyššie uvedených kritérií

 - výsledná známka **nebude** získaná aritmetickým priemerom priebežných známok

 - súčasťou hodnotenia bude tiež povzbudenie do ďalšej práce, návod, ako postupovať pri odstraňovaní nedostatkov. Hodnotiť sa bude prístup žiaka k vyučovaciemu predmetu. Pod prístupom žiaka k vyučovaciemu predmetu rozumieme: nosenie a úpravu pomôcok, vypracovanie domácich úloh a samotnú prácu žiaka na hodinách anglického jazyka.